**PRAVILA NAGRADNE IGRE - „MAGIČNI VIKEND U ČARDACIMA UZ ASA BANKU I MASTERCARD“**

Na osnovu Zakona o igrama na sreću (Službeni list FBiH br. 48/15 i 60/15), i Pravilnika o sadržaju pravila, uslovima i načinu priređivanja nagradnih igara Službeni list FBiH 30/16, Via Media d.o.o. Sarajevo donosi:

PRAVILA NAGRADNE IGRE “**Magični vikend u Čardacima uz ASA Banku i Mastercard“**

1. ORGANIZATOR

Nagradnu igru “**Magični vikend u Čardacima uz ASA Banku i Mastercard“** organizira i provodi Organizator – Via Media d.o.o. Sarajevo, sa sjedištem: Vrbaska 1, 71 000 Sarajevo, Bosna i Hercegovina (u daljem tekstu Organizator), PDV broj: 200107540001, ID: 4200107540001, za Klijenta (u daljem tekstu Klijent) – ASA Banka d.d.

2. PODRUČJE ORGANIZIRANJA I PROVOĐENJA NAGRADNE IGRE

Nagradna igra se organizira i provodi na području Federacije Bosne i Hercegovine.

3. KONCEPT, TRAJANJE, NAČIN SUDJELOVANJA I ODABIR DOBITNIKA NAGRADNE IGRE

3.1. KONCEPT NAGRADNE IGRE

Nagradna igra se zasniva na takmičenju građana, koji ispunjavaju osnovne uvjete propisane ovim Pravilima, na teritoriji Federacije BiH. Učešće u nagradnoj igri se ostvaruje kupovinom sa Mastercard debitnim ili kreditnim karticama u minimalnom iznosu od 50,00 KM. Kupovinom, svaki klijent automatski učestvuje u nagradnoj igri.

3.2. TRAJANJE NAGRADNE IGRE

Nagradna igra traje u periodu od 15.10.2023. godine u 00:01h do 31.12.2023. godine do 23:59h. U periodu trajanja nagradne igre obaviti će se tri izvlačenja dobitnika i to će nagrađeno biti ukupno 122 učesnika.

Mjesečno proglašenje dobitnika objavljivati će se na web stranici www.asabanka.ba, zatim na Facebook profilu Banke na adresi [www.facebook.com/asabanka](https://www.facebook.com/asabanka) i na Instagram profilu Banke na adresi [www.instagram.com/asabankadd/](http://www.instagram.com/asabankadd/).

3.3. NAČIN SUDJELOVANJA U NAGRADNOJ IGRI

Kako bi ispunili uslove za sudjelovanje u nagradnoj igri, sudionici moraju u toku trajanja nagradne igre koji je definisan u članu 3.2. ovih Pravila izvršiti plaćanje Mastercard debitnom ili kreditnom karticom u minimalnom iznosu od 50,00 KM. Nakon kupovine u navedenom iznosu kupac automatski ulazi u bazu i učestvuje u nagradnoj igri, te može biti izvučen u prvom narednom izvlačenju. Klijent će iz baze transakcija metodom slučajnog izbora svaki mjesec izvlačiti dobitnike, koji će potom putem kanala komunikacije koji su definisani u članu 3.2 ovih Pravila biti obaviješteni. Ukoliko je učesnik osvojio nagradu u nekom od prethodnih izvlačenja ne može biti ponovo dobitnik u izvlačenjima koja slijede.

Organizator ne snosi odgovornost ako sudionik iz bilo kojeg razloga ne uspije pristupiti nagradnoj igri.

3.4. IZVLAČENJE DOBITNIKA

U obzir za izvlačenje dobitnika ulaze samo sudionici koji su ispunili kriterije iz tačke 3.3 ovih Pravila.

Izvlačenje dobitnika se vrši svakog 15. u mjesecu u prostorijama ASA Banke i to na način:

* 15.11.2023. u 14:00 sati – 41 dobitnik;
* 15.12.2023. u 14:00 sati – 41 dobitnik;
* 15.01.2024. u 14:00 sati – 40 dobitnika;

Proglašenje dobitnika će se obaviti na dan izvlačenja na kanalima komunikacije koji su definisani u članu 3.2. ovih Pravila.

Klijent koji osvoji nagradu u jednom od izvlačenja ne može učestvovati više puta za vrijeme trajanja nagradne igre. Shodno tome, ako se izvuče dobitnik koji je već prethodno dobio nagradu ili ne ispunjava uslove za učešće iz člana 3.3 ovih Pravila izvlači se novi dobitnik.

Dobitnici osvajaju nagrade definisane članom 6. ovih Pravila.

4. PRAVO NA UČEŠĆE

U nagradnoj igri mogu učestvovati sva fizička lica starija od 18. godina sa prebivalištem na području Federacije Bosne i Hercegovine, a koja u periodu definisanom u članu 3.2. ovih Pravila izvrše kupovinu Mastercard kreditnom ili debitnom karticom u minimalnom iznosu od 50,00 KM i ispunjavaju uslove iz člana 3.3. ovih Pravila. Pravo na učešće nemaju lica zaposlena kod Organizatora ili Klijenta, niti lica koja direktno učestvuju u ovoj nagradnoj igri, kod neovisnih partnera, u reklamnim agencijama uključenim u ovu promociju, kao i najbliži članovi porodice bilo koje od navedenih osoba.

Dobitnik nagrade pružit će sve informacije i dokumente potrebne za primjenu Pravila i ostalih odgovarajućih zakona.

Kao učesnik nagradne igre prihvatate da u slučaju otkrivenih nepravilnosti ili netačnosti podataka koji su prijavljeni, Organizator i Klijent zadržavaju pravo da sudionicima oduzmu nagradu, te da traže nadoknadu materijalne štete nastale tim postupkom.

5. SVRHA ORGANIZIRANJA NAGRADNE IGRE

Svrha organiziranja nagradne igre jeste promocija ASA Banka d.d. i Mastercard bankovnih kartica.

6. NAGRADNI FOND

|  |  |  |  |
| --- | --- | --- | --- |
| Vrsta nagrade | Nagrada | Količina | Ukupna vrijednost (sa PDV-om) KM |
| Nagrada | Vikend aranžman za 2 osobe u Etno selu Čardaci. Polupansion za 2 osobe, 2 noćenja sa dodatnim uslugama (spa, haloterapija, unutarnji i vanjski bazeni te fitness) | 122 | 657,00 |

Ukupni nagradni fond za ovu nagradnu igru iznosi 80.154,00 KM (sa PDV-om).

Nije moguće mijenjati osvojenu nagradu. Nije moguće prenositi osvojenu nagradu na treća lica. Broj nagrada je ograničen i ni u kojem slučaju neće biti dodijeljeno više nagrada nego što je predviđeno ovim Pravilima. Po osvajanju nagrade, dobitnici su dužni kontaktirati Etno selo Čardaci kako bi se dogovorili oko termina aranžmana. Nagrade je moguće iskoristiti u toku cijele 2024. godine, uključujući sezonske mjesece.

7. OBJAVA PRAVILA

Ova pravila će biti objavljena u najmanje jednim dnevnim novinama na području Federacije BiH po dobijanju saglasnosti Federalnog Ministarstva finansija i na web stranici https://www.asabanka.ba/

8. OBAVJEŠTAVANJE DOBITNIKA I URUČENJE NAGRADA

Imena dobitnika će biti objavljena na web stranici Klijenta kao i na oficijelnim Facebook i Instagram stranicama. Uslovi navedeni u članu 3 i 4. ovih Pravila moraju biti ispunjeni od strane učesnika koji moraju biti saglasni sa Pravilima i uslovima učestvovanja u nagradnoj igri „ **Magični vikend u Čardacima uz ASA Banku i Mastercard**“. Nakon što dobitnici budu obaviješteni putem kanala komunikacije navedenih u članu 3.2. ovih Pravila, dužni su kontaktirati Etno selo Čardaci kako bi se dogovorili oko termina aranžmana u toku 2024. godine. Nagradu je moguće iskoristiti u toku cijele 2024. godine, uključujući sezonske mjesece.

Dobitnik je dužan da Organizatoru dostavi svoje lične podatke za potrebe preuzimanja nagrade (ime, prezime, adresu, opštinu stanovanja, broj telefona, matični broj i broj lične karte).

Organizator zadržava pravo da ne dodijeli nagradu ukoliko:

* dobitnik ne ispunjava uslove za preuzimanje nagrade, ukoliko se utvrdi da nije ispunio sve uslove za učestvovanje u nagradnoj igri ili se utvrdi da su ovi uslovi prekršeni,
* ukoliko ne želi da ispuni obaveze u skladu sa uslovima,
* Ukoliko se pojavi sumnja u istinitost ličnih podataka,
* Ukoliko se dokaže da je korisnik učestvovao u Nagradnoj igri suprotno Pravilima i uslovima Nagradne igre
* u drugim slučajevima kada dodjela nagrade nije bila moguća ili zakonita.

Nagradu nije moguće prenositi na drugo lice. Porez na dohodak, koji se obračunava na osnovu tržišne vrijednosti nagrade, plaća Organizator nagradne igre.

Ako dobitnik ne ispunjava uslove za preuzimanje nagrade definisane ovim Pravilima, odnosno odustane od preuzimanja nagrade ili istu ne iskoristi u roku određenom od strane Organizatora, Organizator i Klijent oslobađaju se svih obaveza prema dobitniku.

9. ISKLJUČENJE ODGOVORNOSTI

Organizator ne preuzima nikakvu odgovornost za:

* slučaj nemogućnosti informisanja sudionika,
* slučaj da sudionik nije iskoristio nagradu u za to predviđenom vremenskom roku,
* bilo kakve posljedice koje učesnici mogu pretrpjeti zbog učestvovanja u nagradnoj igri na koje Organizator i Klijent nemaju uticaja i/ili,
* bilo kakve posljedice kod korištenja nagrade,
* Nemogućnost korištenja nagrade unutar perioda definisanog u članu 6. ovog pravilnika.

10. RJEŠAVANJE SPOROVA

Svi eventualni sporovi između Organizatora i učesnika u ovoj nagradnoj igri će se rješavati sporazumno, a u slučaju da se nastali spor ne može riješiti sporazumno, određuje se nadležnost suda u Sarajevu.

11. OTKAZIVANJE

Organizator ima pravo da jednostrano otkaže nagradnu igru u bilo kojoj fazi uz prethodno odobrenje i saglasnost Federalnog ministartsva finansija, uz obavještenje ukoliko bi došlo do materijalne povrede ili zloupotrebe Pravila ili događaja koji imaju karakter više sile. Ukoliko bi nastala neka od navedenih okolnosti, izvlačenje i distribucija nagrada će biti odmah obustavljeni jednostranom odlukom Organizatora, neovisno o potrebi za njenim eventualnim objavljivanjem. U tom slučaju neće se nadoknaditi troškovi, direktna ili indirektna šteta učesnicima u nagradnoj igri, niti će se nagradna igra održati. Opoziv nagradne igre se objavljuje u istim dnevnim novinama u kojima je nagradna igra objavljena.

12.OSTALE ODREDBE

Odluke Organizatora nagradne igre, za sva pitanja vezana uz nagradnu igru, su konačne i vrijede za sve učesnike.

Organizator nagradne igre zadržava pravo izmjena ovih pravila ako to zahtijevaju pravni, tehnički ili komercijalni razlozi. O svim eventualnim promjenama pravila učesnici će biti obaviješteni objavom na web stranici Klijenta.

Nastavak učestvovanja u nagradnoj igri nakon objave eventualnih promjena pravila znači da učesnik prihvata i slaže se s promjenama.

14. ZVANIČNA PRAVILA NAGRADNE IGRE

Učešćem u nagradnoj igri učesnici prihvataju navedena zvanična pravila.

Odluke Organizatora donesene prema Pravilima o provođenju nagradne igre konačne su i obavezujuće za sve učesnike.

Datum: 05.10.2023. godine.

Broj protokola: 14-I/23

Rješenje Federalnog ministarstva finansija broj: UP-05-12-1-1067/23 od 09.10.2023. godine.

Sarajevo, 09.10.2023.